ddrg/super_eurlex huggingface dataset:
DA Den Europæiske Unions Tidende C 388/32

Sag anlagt den 15. august 2014 — ZZ mod Europa-Kommissionen

(Sag F-82/14)

2014/C 388/42

Processprog: italiensk

Parter

Sagsøger: ZZ (ved advokat M. Cornacchia)

Sagsøgt: Europa-Kommissionen

Søgsmålets genstand og beskrivelse af tvisten

Påstand om annullation af afgørelsen om at udelukke sagsøgeren fra udvælgelsesprøve EPSO/AST/126/2012, eftersom sagsøgeren undlod at meddele udvælgelseskomitéen, at han er beslægtet med et medlem af udvælgelseskomitéen.

Sagsøgerens påstande

— Annullation af afgørelsen af 15. maj 2014, hvorved udvælgelseskomitéen for den almindelige udvælgelsesprøv EPSO/AST/126/2012, i en skrivelse fra EPSO som svar på sagsøgerens anmodning om fornyet prøvelse af 31. januar 2014, bekræftede udelukkelsen af sagsøgeren fra udvælgelsesprøve EPSO/AST/126/2012

— Europa-Kommissionen tilpligtes at betale erstatning for den ikke-økonomiske skade, som sagsøgeren har lidt som følge af den i ovenfor nævnte punkt omhandlede afgørelse, som efter ret og billighed opgøres til 3 000 EUR.
—

Rådet tilpligtes i erstatning at betale et beløb beregnet på grundlag af sagsøgerens månedlige vederlag som AST 3 (3 500 EUR) multiplaceret med de antal måneder, som forløber mellem den 1. juli 2013 og datoen for dommens afsigelse i denne sag.
DA Den Europæiske Unions Tidende C 7/55

Sag anlagt den 22. oktober 2014 — ZZ mod Kommissionen

(Sag F-115/14)

(2015/C 007/69)

Processprog: fransk

Parter

Sagsøger: ZZ (ved advokat S. Orlandi)

Sagsøgt: Europa-Kommissionen

Søgsmålets genstand og beskrivelse af tvisten

Påstand om dels, at det fastslås, at artikel 9 i de almindelige bestemmelser for gennemførelsen af artikel 11, stk. 2, i bilag VIII til vedtægten af 3. marts 2011, er ulovlig, dels at afgørelserne om at godskrive sagsøgerens pensionsrettigheder i Den Europæiske Unions pensionsordning i medfør af de nye almindelige gennemførelsesbestemmelser, annulleres

Sagsøgerens påstande

— Det fastslås, at artikel 9 i de generelle bestemmelser for gennemførelsen af artikel 11, stk. 2, i bilag VIII til vedtægten er ulovlig.

— Afgørelserne af 31. januar og 13. marts 2014 om at godskrive de pensionsrettigheder, som sagsøgeren har erhvervet før tiltrædelsen i tjenesten, i forbindelse med overførslen af disse til Den Europæiske Unions institutioners pensionsordning i medfør af de almindelige gennemførelsesbestemmelser til artikel 11, stk. 2, i bilag VIII til vedtægten af 3. marts 2011, annulleres.
—

Afgørelsen af 17. december 2013 truffet af Parlamentets ansættelsesmyndighed om at give sagsøgeren afslag på at udskifte centret for hans hovedinteresser i Montreal med Singapore og som følge heraf fastsætte hans oprindelsessted til Larnaca, annulleres, samt i det omfang, det er nødvendigt, afgørelsen af 16. juli 2014 om afslag på den klage, som han havde indgivet over den anfægtede afgørelse.
—

Kommissionen tilpligtes at betale samtlige omkostninger i sagen, uanset sagens udfald, som følge af den omstændighed at svaret på klagen var tilpasset klagen i så ringe grad, at sagsøgeren har set sig nødtvunget til at anlægge sag for at opnå en reel undersøgelse af de klagepunkter, som han gjorde gældende.
—

Den ved skrivelse af 28. november 2013 til ZZ fra Kontoret for Harmonisering i det Indre Marked (Varemærker og Design) meddelte afgørelse om at anvende den klausul, der er indsat i ZZ’s ansættelseskontrakt, artikel 5 — hvorefter det bestemmes, at sagsøgerens ansættelseskontrakt opsiges, såfremt sagsøgeren ikke optages på reservelisten efter den næste almindelige udvælgelsesprøve vedrørende specialområdet industriel ejendomsret, der arrangeres af EPSO for sagsøgerens ansættelsesgruppe — på udvælgelsesprøverne KHIM/AD/01/13 og KHIM/AST/02/13, der blev offentliggjort den 31. oktober 2013, annulleres.
DA Den Europæiske Unions Tidende C 7/58

Sag anlagt den 27. oktober 2014 — ZZ mod Kommissionen

(Sag F-122/14)

(2015/C 007/74)

Processprog: fransk

Parter

Sagsøger: ZZ (ved advokaterne J.-N. Louis, R. Metz og D. Verbeke)

Sagsøgt: Europa-Kommissionen

Søgsmålets genstand og beskrivelse af tvisten

Påstand dels om at det fastslås, at Europa-Parlamentets og Rådets forordning nr. 1023/2013 af 22. oktober 2013 om ændring af vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union ikke finder anvendelse, i det omfang den fastsætter, at metoden for løntilpasning suspenderes, og indfører et solidaritetsbidrag, dels om annullation af Rådets afgørelse om anvendelse af dette solidaritetsbidrag fra den 1. januar 2014 på sagsøgerens løn, selv om hans løn ikke er genstand for en tilpasning for perioden fra den 1. januar 2014 til den 30. juni 2015.

Sagsøgerens påstande

— Det fastslås, at forordning nr. 1023/2013 i det omfang den fastsætter, at metoden for løntilpasning, der er fastsat i vedtægtens bilag XI, suspenderes fra den 1. juli 2013 til den 30. juni 2015, og samtidig genindfører et »solidaritetsbidrag« på 6 % for samme periode, ikke finder anvendelse.

— Den anfægtede afgørelse annulleres følgelig.
—

Sagsøgte tilpligtes at tildele sagsøgeren et beløb på 50 000 EUR efter ret og billighed, idet der tages forbehold for en forhøjelse eller nedsættelse af beløbet under sagen, som godtgørelse for den skade, sagsøgte har lidt som følge af en fortabt mulighed for at få arbejde i Europa-Parlamentet efter valgperioden 2009-2014.
—

Annullation af afgørelsen truffet af udvælgelseskomitéen for udvælgelsesprøve EPSO/AD/241/12 — GA om ikke at opføre sagsøgeren på listen over beståede ansøgere.
—

Europa-Parlamentet tilpligtes at betale ZZ 30 000 EUR i erstatning for den ikke-økonomiske skade med tillæg af morarenter på fem procentpoint over basisrentesatsen af 25 000 EUR, regnet fra den 1. februar 2014, og af 5 000 EUR, regnet fra den 1. maj 2014.
DA Den Europæiske Unions Tidende C 448/41

Sag anlagt den 29. september 2014 — ZZ m.fl. mod Rådet

(Sag F-100/14)

(2014/C 448/52)

Processprog: fransk

Parter

Sagsøgere: ZZ m.fl. (ved advokat S. Orlandi)

Sagsøgt: Rådet for Den Europæiske Union

Søgsmålets genstand og beskrivelse af tvisten

Det fastslås, at artikel 7 i bilag V og artikel 8 i bilag VII til tjenestemandsvedtægten, som ændret ved Europa-Parlamentets og Rådets forordning nr. 1023/2013 af 22. oktober 2013 om ændring af vedtægten for tjenestemænd i Den Europæiske Union og ansættelsesvilkårene for de øvrige ansatte, ikke finder anvendelse, og annullation af afgørelserne om tilbagetrækning af godtgørelsen af rejseudgifterne mellem tjenestestedet og hjemstedet og om afskaffelse af rejsedage.

Sagsøgernes påstande

— Det fastslås, at artikel 7 i bilag V til vedtægten og artikel 8 i bilag VII til vedtægten er ulovlige.

— Annullation af afgørelsen om ikke længere at tildele rejsedage eller godtgørelse af årlige rejseudgifter til sagsøgerne fra 2014.
—

Rådet for Den Europæiske Union tilpligtes at betale sagsøgeren et beløb på 1 69 051,96 EUR i erstatning for det lidte økonomiske tab og et beløb på 40 000 EUR for den ikke-økonomiske skade.
—

Ansættelsesmyndigheden tilpligtes at anerkende, at ZZ’s datter uden afbrydelser og med tilbagevirkende kraft fra den 1. september 2013 har været under skoleuddannelse og tilskudsberettiget, og dermed fortsat at tildele datteren et børnetilskud og at betale de udgifter, der er afholdt i forbindelse med datterens sygdom, uden afbrydelser og med tilbagevirkende kraft fra den 1. september 2013.
DA Den Europæiske Unions Tidende C 421/62

Sag anlagt den 26. august 2014 — ZZ m.fl. mod Kommissionen

(Sag F-85/14)

2014/C 421/90

Processprog: fransk

Parter

Sagsøgere: ZZ m.fl. (ved advokat S. Orlandi)

Sagsøgt: Europa-Kommissionen

Søgsmålets genstand og beskrivelse af tvisten

Det fastslås, at artikel 7 i bilag V og artikel 8 i bilag VII til tjenestemandsvedtægten, således som ændret ved Europa-Parlamentets og Rådets forordning nr. 1023/2013 af 22. oktober 2013 om ændring af vedtægten for tjenestemænd og ansættelsesvilkårene for de øvrige ansatte, ikke finder anvendelse, og annullation af afgørelserne om ikke længere at godtgøre rejseudgifter fra tjenestestedet til hjemstedet og om afskaffelse af rejsedage.

Sagsøgernes påstande

— Det fastslås, at artikel 7 i bilag V til vedtægten og artikel 8 i bilag VII til vedtægten er ulovlige.

— Annullation af afgørelsen om ikke længere at tildele rejsedage eller at godtgøre sagsøgernes årlige rejseudgifter fra 2014.
—

Den Europæiske Centralbank tilpligtes at erstatte det økonomiske tab, bestående af en tabt mulighed for at opnå en supplerende lønforhøjelse i 2014, opgjort til 54 635 EUR, eller, alternativt, at til annullere den procedure, der førte til afgørelsen af 25. februar 2014, og til at tilrettelægge en ny procedure med henblik på tildeling af supplerende lønforhøjelser for 2014.
—

Annullation af EMEA’s afgørelse af 31. januar 2014, hvorved sagsøgeren blev sat på ventepenge pr. 1. februar 2014 og indtil det påståede udløb af hans kontrakt den 15. marts 2014, samt af skrivelsen af 14. marts 2014, som angiveligt forsøgte at »klargøre« begrundelsen for at sætte sagsøgeren på ventepenge.
DA Den Europæiske Unions Tidende C 7/48

Sag anlagt den 12. september 2014 — ZZ mod KHIM

(Sag F-93/14)

(2015/C 007/56)

Processprog: engelsk

Parter

Sagsøger: ZZ (ved advokat S. Pappas)

Sagsøgt: Kontoret for Harmonisering i det Indre Marked (Varemærker og Design) (KHIM)

Søgsmålets genstand og beskrivelse af tvisten

Påstand om annullation af KHIM’s afgørelse, udfærdiget på grundlag af afgørelsen fra KHIM’s præsident af 29. marts 2012 vedrørende telearbejde, om ikke at tillade sagsøgeren at telearbejde i Barcelona og om således at pålægge hende at returnere til Alicante.

Sagsøgerens påstande

— Den anfægtede afgørelse annulleres.
—

Kommissionen tilpligtes at betale sagsøgeren 35 % af efterladtepensionen efter hendes afdøde ægtefælles — svarende til 2 857,40 EUR på tidspunktet for dødsfaldet — fra og med datoen for dødsfaldet, med tillæg af de renter, der er forfaldet i mellemtiden.
—

Den implicitte afgørelse om ikke at foretage en årlig regulering af sagsøgerens løn i perioden fra den 1. januar 2014 til den 30. juni 2015, annulleres, idet begge afgørelser kom til udtryk for første gang i sagsøgerens lønseddel for januar 2014, der blev meddelt den 14. januar 2014.
—

Sagsøgerens lønseddel for januar 2014 og lønsedlerne for de følgende måneder annulleres, for så vidt som de ikke indeholder det supplerende månedlige beløb beregnet i henhold til artikel 6 og 7 i de almindelige gennemførelsesbestemmelser nr. 1287 af 27. april 2005 beregnet under hensyntagen til forøgelsen af arbejdstiden.
DA Den Europæiske Unions Tidende C 7/56

Sag anlagt den 24. oktober 2014 — ZZ mod Kommissionen

(Sag F-119/14)

(2015/C 007/71)

Processprog: fransk

Parter

Sagsøger: ZZ (ved advokaterne L. Levi og A. Blot)

Sagsøgt: Kommissionen

Søgsmålets genstand og beskrivelse af tvisten

Annullation af Kommissionens afgørelse om at afslutte den procedure, der var iværksat med henblik på udnævnelse af sagsøgeren til tjenestemand — henset til, at sidstnævnte var opført på en reserveliste fra udvælgelsesprøven — efter at sagsøgeren var blevet oplyst om, at det berørte generaldirektorat havde godkendt hans ansættelse, og efter at det var besluttet, at hans erhvervserfaring ikke var tilstrækkelig.

Sagsøgerens påstande

— Annullation af afgørelse af 17. december 2013, hvorved Generaldirektoratet for Menneskelige Ressourcer og Sikkerhed (»DG HR«) ved Europa- Kommissionen i sin egenskab af ansættelsesmyndighed (»AIPN«) afslog at ansætte sagsøgeren som tjenestemand ved Generaldirektoratet for Retlige og indre anliggender (»DG JUST«).

— Annullation af ansættelsesmyndighedens afgørelse af 14. juli 2014, hvorved denne gav afslag på sagsøgerens klage til prøvelse af ansættelsesmyndighedens afgørelse af 17. december 2013.

— Kommissionen tilpligtes at betale 26 132,85 EUR med tillæg af morarenter samt bidrag til pensionsordningen med virkning fra september 2013.

— Kommissionen tilpligtes at betale 1 EUR for den ikke-økonomiske skade.
DA Den Europæiske Unions Tidende C 7/48

Sag anlagt den 2. september 2014 — ZZ m.fl. mod Kommissionen

(Sag F-88/14)

(2015/C 007/55)

Processprog: fransk

Parter

Sagsøgere: ZZ m.fl. (ved advokat Sébastien Orlandi)

Sagsøgt: Europa-Kommissionen

Søgsmålets genstand og beskrivelse af tvisten

Påstand om at det fastslås, at artikel 6 i bilag X til tjenestemandsvedtægten, som ændret ved artikel 1, punkt 70), i forordning nr. 1023/2013, ikke finder anvendelse, for så vidt som den nedsætter antallet af sagsøgernes feriedage, fra den 1. januar 2014, og påstand om annullation af de individuelle afgørelser om nedsættelse af sagsøgernes antal feriedage.

Sagsøgernes påstande

— Det fastslås, at artikel 6 i bilag X til vedtægten er ulovlig.

— Annullation af afgørelserne om nedsættelse af sagsøgernes årlige ferie fra 2014.
—

Om fornødent annulleres afgørelsen fra den kompetente afdelingschef for DG-H om hverken at have overvejet eller tilbudt sagsøgeren en supplerende lønstigning, som meddelt indirekte ved direktionens afgørelse af 25. februar 2014 og ved afgørelsen om afslag på den særlige klage af 1. juli 2014;
—

Det fastslås, at forordning nr. 1023/2013 ikke finder anvendelse, for så vidt som der heri fastsættes en suspensionen, fra den 1. juli 2013 til den 30. juni 2015, af den metode til tilpasning af vederlagene, der er fastsat i bilag XI til vedtægten, og samtidigt genindføres et solidaritetsbidrag på 6 % for den samme periode.
—

Ansættelsesmyndighedens afgørelser af individuel og almengyldig karakter, om at afskære sagsøgerne, der er tjenestemænd i lønklasse AD 12 eller AD 13, fra enhver mulighed for forfremmelse inden for rammerne af den årlige forfremmelsesprocedure for 2014 annulleres.
DA Den Europæiske Unions Tidende C 7/54

Sag anlagt den 17. oktober 2014 — ZZ m.fl. mod Kommissionen

(Sag F-111/14)

(2015/C 007/67)

Processprog: fransk

Parter

Sagsøgere: ZZ m.fl. (ved advokaterne T. Bontinck og A. Guillerme)

Sagsøgt: Europa-Kommissionen

Søgsmålets genstand og beskrivelse af tvisten

Påstand om, at det fastslås, at artikel 45 og bilag I til vedtægten for tjenestemænd samt de overgangsforanstaltninger, der er forbundet hermed, er ulovlige, og om at afgørelserne truffet af ansættelsesmyndigheden om forfremmelse af de otte sagsøgere, der er tjenestemænd i lønklasse AST 9, i forbindelse med den årlige forfremmelse for 2014, annulleres

Sagsøgernes påstande

— Principalt: det fastslås, at vedtægtens artikel 45 og bilag I samt de hermed forbundne overgangsforanstaltninger er ulovlige.

— Ansættelsesmyndighedens afgørelser, hvis rækkevidde er almengyldig såvel som individuel, om at afskære enhver mulighed for forfremmelse af sagsøgerne i deres egenskab af tjenestemænd i lønklasse AST 9 i forbindelse med den årlige forfremmelse for 2014, annulleres.

— Europa-Kommissionen tilpligtes at betale sagens omkostninger.

— Subsidiært: Ansættelsesmyndighedens afgørelser, hvis rækkevidde er almengyldig såvel som individuel, om at afskære enhver mulighed for forfremmelse af sagsøgerne i deres egenskab af tjenestemænd i lønklasse AST 9 i forbindelse med den årlige forfremmelse for 2014, annulleres.
DA Den Europæiske Unions Tidende C 81/30

Sag anlagt den 24. december 2014 — ZZ mod Eurojust

(Sag F-142/14)

(2015/C 081/38)

Processprog: engelsk

Parter

Sagsøger: ZZ (ved advokat Ekkehard H. Schulze)

Sagsøgt: Eurojust

Søgsmålets genstand og beskrivelse af tvisten

Annullation af afgørelsen om ikke at give sagsøgeren adgang til den anden fase af udvælgelsesproceduren i forbindelse med hans ansøgning til stillingen som Advisor to the Office of the President of Eurojust.

Sagsøgerens påstande

— Afgørelserne af 8. august 2014 og af 25. september 2014 annulleres.

— Sagsøgte tilpligtes at give sagsøgeren adgang til at fortsætte sin deltagelse i udvælgelsesproceduren, og
—

Annullation af afgørelsen truffet af ansættelsesmyndigheden, ved tre af Kommissionens generaldirektører, den 23. december 2013, hvorved sagsøgeren blev pålagt sanktionen suspension af avancement til et højere løntrin for en periode på 12 måneder, med virkning fra den 31. december 2013, i medfør af artikel 9, stk. 1, litra c), i bilag IX til vedtægten.
DA Den Europæiske Unions Tidende C 34/50

Sag anlagt den 30. oktober 2014 — ZZ mod Kommissionen og EEAS

(Sag F-126/14)

(2015/C 034/61)

Processprog: fransk

Parter

Sagsøger: ZZ (ved advokat M. Tallent)

Sagsøgt: Europa-Kommissionen og Tjenesten for EU’s Optræden Udadtil (EEAS)

Søgsmålets genstand og beskrivelse af tvisten

Påstand om annullation af afgørelsen truffet af ansættelsesmyndigheden ved Tjenesten for EU’s Optræden Udadtil om stadfæstelse af et loft for godtgørelse af sagsøgerens flytning fra Montenegro til sit hjemland

Sagsøgerens påstande

— Den appellerede afgørelse truffet af ansættelsesmyndigheden den 23. juli 2014, meddelt den 1. august 2014, annulleres.

— Det fastslås, at ZZ godtgøres de reelle omkostninger som denne har afholdt i forbindelse med sin flytning, med et beløb på 17 940 EUR.

— Subsidiært fastslås, at ZZ godtgøres sine flytteomkostninger med et beløb på 7 960 EUR.
DA Den Europæiske Unions Tidende C 34/53

Sag anlagt den 18. november 2014 — ZZ mod Kommissionen

(Sag F-134/14)

(2015/C 034/65)

Processprog: fransk

Parter

Sagsøger: ZZ (ved advokaterne S. Rodrigues og A. Tymen)

Sagsøgt: Kommissionen

Søgsmålets genstand og beskrivelse af tvisten

Annullation af Kommissionens afgørelse om at udelukke, at der foreligger et tab som følge af Kommissionens forsinkede fastsættelse af sagsøgerens sygdom som en erhvervssygdom og om kun at tildele hende en godtgørelse på 2 000 EUR som kompensation for usikkerheden hvad angår anerkendelsen af hendes sygdom som en erhvervssygdom, samt en påstand om erstatning for det ikke-økonomiske tab, der angiveligt er lidt.

Sagsøgerens påstande

— Annullation af Europa-Kommissionens afgørelse af 8. august 2014, modtaget af sagsøgeren ved anbefalet brev den 1. oktober 2014, om afslag på hendes klage af 24. april 2014.

— Om fornødent annullation af Europa-Kommissionens afgørelse af 3. februar 2014 om kun delvist at imødekomme sagsøgerens erstatningskrav af 16. oktober 2013.

— Sagsøgeren tildeles en erstatning for det ikke-økonomiske tab, som efter ret og billighed er opgjort til 20 000 EUR.
—

Annullation af Europa-Parlamentets afgørelser af 3. marts 2014, for så vidt som det heri afslås at indlede en administrativ undersøgelse af sagsøgerens klage over chikane, og af 2. april 2014, for så vidt som det heri afslås at udbetale et beløb på 5 686 EUR til sagsøgeren, idet disse afgørelser indeholder de af institutionen trufne foranstaltninger, der ifølge institutionen tilsigter at gennemføre EU-Personalerettens dom af 12. december 2013 i sag F-129/12, CH mod Europa-Parlamentet.
—

Annullation af afgørelsen truffet af Kontoret for Forvaltning og Fastsættelse af Individuelle Rettigheder (PMO) om at tildele ham det i artikel 4 i bilag VII til vedtægten fastsatte udlandstillæg med tilbagevirkende kraft fra den 1. september 2013, i stedet for fra datoen for hans ansættelse pr. 1. juli 1999.
—

EEAS tilpligtes fuldt ud at kompensere sagsøgeren for det økonomiske tab, denne har lidt, herunder ved betaling af al udestående løn og alle andre udgifter, som sagsøgeren har haft i forbindelse med EEAS’ retsstridige adfærd (med fradrag af modtaget arbejdsløshedsunderstøttelse og arbejdsindkomst). Subsidiært, for det tilfælde, at sagsøgeren af retlige eller faktiske grunde ikke genansættes i tjenesten og/eller fortsat beskæftiges under de hidtidige betingelser, tilpligtes EEAS at betale sagsøgeren erstatning for det økonomiske tab, denne har lidt som følge af hans ansættelses retsstridige ophør, beregnet som forskellen mellem den forventede, faktiske indkomst og den indkomst, som sagsøgeren ville have oppebåret, såfremt ansættelseskontrakten fortsat var gældende, under hensyn til pensionsydelser og andre rettigheder.
DA Den Europæiske Unions Tidende C 26/47

Sag anlagt den 23. oktober 2014 — ZZ mod Kommissionen

(Sag F-116/14)

(2015/C 026/63)

Processprog: fransk

Parter

Sagsøger: ZZ (ved advokat L.Y. Levi)

Sagsøgt: Europa-Kommissionen

Søgsmålets genstand og beskrivelse af tvisten

Påstand om annullation af afgørelsen truffet af den administrerende direktør for Den Europæiske Tilsynsmyndighed for Forsikrings- og Arbejdsmarkedspensionsordninger (EIOPA), hvorved en tidligere afgørelse om udnævnelse af sagsøgeren som midlertidligt ansat i lønklasse AD8 blev tilbagetrukket, og påstand om erstatning for det lidte økonomiske og ikke-økonomiske tab.

Sagsøgerens påstande

— Annullation af den af den administrerende direktør for EIOPA trufne afgørelse af 24. februar 2014 om tilbagetrækning af en tidligere afgørelse af 7. november 2013 om midlertidigt og fra den 16. september 2013 at udnævne sagsøgeren som midlertidigt ansat i lønklasse AD8 efter den ansættelsesprocedure, der blev iværksat ved stillingsopslag 1327TAAD08.

— Annullation af afgørelsen af 24. juli 2014 om afslag på den klage, som sagsøgeren indgav den 25. marts 2014.

— Sagsøgte tilpligtes at erstatte det økonomiske tab, der består i lønforskellen mellem den løn, som sagsøgeren har oppebåret i lønklasse AD6 siden den 16. september 2013 og den løn, der svarer til lønklasse AD8, med tillæg af morarenter beregnet på grundlag af Den Europæiske Centralbanks rentesats forhøjet med 2 procentpoint.

— Subsidiært tilpligtes sagsøgte at erstatte det økonomiske tab, der består i lønforskellen mellem lønnen i lønklasse AD6 og lønnen i lønklasse AD8 mellem den 16. september 2013 og den 24. februar 2014, med tillæg af morarenter beregnet på grundlag af Den Europæiske Centralbanks rentesats forhøjet med 2 procentpoint.

— Sagsøgte tilpligtes at erstatte det ikke-økonomiske tab, der efter ret og billighed er opgjort til 20 000 EUR.
DA Den Europæiske Unions Tidende C 26/47

Sag anlagt den 17. oktober 2014 — ZZ m.fl. mod Kommissionen

(Sag F-112/14)

(2015/C 026/62)

Processprog: fransk

Parter

Sagsøgere: ZZ m.fl. (ved advokat S. Orlandi)

Sagsøgt: Europa-Kommissionen

Søgsmålets genstand og beskrivelse af tvisten

Påstand om annullation af ansættelsesmyndighedens afgørelser om, ifølge de nye karriere- og forfremmelsesregler, der er gældende efter ændringen af tjenestemandsvedtægten pr. 1. januar 2014, at indplacere sagsøgerne som »senioradministrator i en overgangsstilling« og ifølge sagsøgerne at fratage dem retten til forfremmelse i lønklasse AD 14, og om at det fastslås, at artikel 30, stk. 3, i bilag XIII til vedtægten er ulovlig.

Sagsøgernes påstande

— Annullation af afgørelserne om at indplacere sagsøgerne som »senioradministrator i en overgangsstilling«.

— Det fastslås, at artikel 30, stk. 3, i bilag XIII til vedtægten er ulovlig.
—

Annullation af Kommissionens afgørelse, der fremgår af siden »Rettigheder« på SYSPER, og som blev bekræftet ved Kommissionens afgørelse nr. R/396/14 af 2. juli 2014 om afslag på en klage om fra 1. januar 2014 at tildele sagsøgeren 2,5 ekstra feriedage med henblik på »ferie på hjemstedet« i stedet for 5 »rejsedage«, som denne tidligere havde ret til i henhold til artikel 7, stk. 1, i bilag V til vedtægten for tjenestemænd i Den Europæiske Union, som ændret ved Europa-Parlamentets og Rådets forordning (EU, Euratom) nr. 1023/2013 af 22. oktober 2013 om ændring af vedtægten for tjenestemænd i Den Europæiske Union og ansættelsesvilkårene for de øvrige ansatte.